Tynkkynen keskeyttää Islannin-matkansa - ensimmäisellä lennolla Suomeen
Maanantai 26.10.2015 klo 13.48 (päivitetty klo 15.00)
Puolueesta erotettu Sebastian Tynkkynen otti maanantaina ensimmäisen mahdollisen lennon Reykjavikista Helsinkiin.
Sebastian Tynkkynen kertoi Facebookissa julkaistussa videossa, että hänet on erotettu puolueesta. Perussuomalaisten kolmannen varapuheenjohtajan Sebastian Tynkkysen Islannin-matka keskeytyi maanantaina, kun kohu puolueesta erottamisesta kuumeni äärimmilleen.Tynkkynen oli osallistunut viikonlopun kestäneeseen nuorten Pohjoismaisen Neuvoston istuntoon. Hänen oli tarkoitus jäädä Reykjavikin seuraamaan PN:n etuaikaistettua istuntoa torstaihin saakka.- Aamupalalta tuli vähän kiire päästä bussiin ja lentoasemalle, Tynkkynen sanoo.Suunnitelmien äkkimuutokseen oli Tynkkysen mukaan yksi syy, erottamisesta aiheutunut turbulenssi- Täältäpäin on vaikea hoitaa asioita. On pakko lähteä Suomeen paikan päälle hoitamaan paitsi nuorisojärjestön asioita myös kertomaan asioiden tosiasiallinen laita. Moni on sitä pyytänyt, Tynkkynen sanoo.Hän sanoo aikovansa kertoa totuuden siitä, millä tavalla on toimittu, mitä on tehty ja mistä motiiveista.- On vaadittu, että puolue noudattaisi tiukemmin omia periaatteitaan, että meillä olisi kynnyskysymyksiä. Vastaan näihin kysymyksiin. Sen jälkeen on aikaa pohtia, mitä tapahtuu.Tynkkynen sanoo haluavansa olla suoraselkäinen politiikassa siksi, että voisi vaikuttaa asioiden kehitykseen.- Jos se tarkoittaa aseman menettämistä tai muuta, sillä ei oikeastaan ole väliä. En ole politiikassa aseman vuoksi, vaan sen takia, että voisin muuttaa maailmaa. Mitä jää jäljelle, jos pettää itsensä? hän kysyy. "En olisi uskonut"Asiantuntijat ovat esittäneet, että potkut olisi tehty lainvastaisesti. Tynkkynen ei vielä arvioi, lähteekö hän viemään asiaa eteenpäin juridisin keinoin.- Tilanne on uusi. Joudun nyt perehtymään siihen, vasta sen jälkeen voin tehdä johtopäätöksiä.Iltalehden Reykjavikin Keflavikin kentän lähtöportilta tavoittama Tynkkynen sanoo olevansa "hämmentyneellä" mielellä.- En olisi osannut uskoa, että oma rakas puolue lähtee tällaiseen ajojahtiin. Se on käsittämätöntä. Kaikissa puolueissa on normaalia, että ei tarvitse pelätä, kun vaaditaan demokratiaa ja parempaa toimintakulttuuria.- Nyt minulle ja Aleksi Hernesniemelle (puoluehallituksen jäsen) annettiin selvityspyyntö. Poliittisesta ajojahdista kertoo, että vain toinen erotettiin eli minä, joka olen hyvin kriittisesti suhtautunut puolueen toimintatapoihin ja siihen, että on annettu periksi tietyissä kysymyksissä hallituksessa. Sebastian Tynkkynen keskeytti matkansa. (KARI PEKONEN)
RISTO KUNNAS risto.kunnas@Iltalehti.fi - Suomen suurin uutispalveluilmedia.fi REYKJAVIK